Það eru nú heldur betur góðar fréttir fyrir okkur kayakfólk . Takk fyrir þetta Sævar , það er ávalt spennandi að fylgjast með svona þrekvirki í beinni nánast . Vindur var 4 - 7 m / sek út Gilsfjörðinn og því á hlið og 3 ja feta alda ( < 1 meter ) En við fáum alla ferðasöguna á þessum legg frá Patreksfirði í Stykkishólm - á vefnum : veiga.is / blogg - það verður spennandi Örlygur réri með Veigu frá Ísafirði í Stykkishólm en yfirgefur róðurinn núna og heldur suður . Og nú er róðrarfrí á morgun og fyrirlestrarhald hjá Veigu í Hólminum Meira síðar Fékk póst frá Veigu í morgun þar sem hún lýsir ánægju með þessa pósta sem ég hef verið að setja hér inn . Það er gaman að fylgjast með henni Veigu á hringróðrinum Það hefur verið strembinn róður hjá henni frá Sjöundá við Rauðasandi í daq - þó hún hafi notið aðfallsins inn Breiðafjörðinn 6 - 15 m / sek af austri og því á móti - hefur tekið á . Þetta náttúruafl nýttu forfeðurnir við skreiðarflutninga frá Hvallátrum og inn til Flateyjar - um aldir - að taka aðfallsstrauminn inn Breiðafjörðinn Á stórstreymi þurftu þeir sjaldnast að róa - straumurinn réð ferð Gaman að þessu - að fylgjast með Veigu -vonandi fær hú bjart til myndatöku þarna . Hringróðurinn hjá henni Veigu byrjar afar vel . Takk fyrir þetta . Útfallið sprautaði okkur á 10 km hraða vestur fyrir Kópinn og þar lágu Tálkna - og Patreksfjörður fyrir stafni , myndarleg þverun uppá 18 km heim í Hænuvík . Stór dagur fyrir okkur kayakfólk . Fyrsta transkonan sem rær hringinn , fyrsti einstaklingurinn sem fer á móti straumnum og aðeins þriðji Íslendingurinn sem tekst á við þetta gígantíska verkefni . Um 10 ár eru síðan Íslendingurinn , Gísli H. Friðgeirsson lagði upp í hringferð um Ísland á sjókayak Nokkrir erlendir ævintýramenn og konur höfðu sigrast á þessari miklu þraut um eitt erfiðasta sjó og verðrasvæði heims . Þetta var mikið ætlunarverk hjá Gísla . Við nokkrir kayakfélagar í Kayakklúbbnum gerðumst bakvarðarsveit Gísla og sem fylgdumst með honum úr fjarlægð Og gáfum upplýsingar um veðurhorfur , sjólag og að vera stökusinnum í símasambandi - þegar tengingar tókust . Við skoðun á upplýsingamiðli hennar hér á vefnum hafa orðið stórstígar framfarir við leiðaritun á samtíma og ferðin verður þar á öllum stundum-til skoðunar Allt á rauntíma og nú eru það GPS gerfitunglin sem aldrei bregðast með stað og tíma og sýnt á nákvæmu Íslandskorti -allt merkt Garmin . Þarna er gríðarleg bylting frá árinu 2009 en þá varð að safna saman upplýsingum hér og þar og færa það svo ínn á kort og birta á þessum kork - sem næst raunstöðu . En þetta ævintýri er samt alltaf jafn spennandi fyrir okkur sem erum fjarri ræðaranum Nú fylgjumst við með henni Veigu Grétarsdóttur takast á við strauma , öldur og lendingar á eyðistöðum - og stundum á eyðisöndum . . Góða og heillaríka sjókayakferð hringinn í kringum Ísland - á móti straumnum - Veiga - við fylgjumst með Jæja þá er komið að því 3 Íslenski hringróðurinn er að bresta á . Veiga leggur af stað kl 10:00 á morgun frá Ísafirði . Planið er að komast á Ingjaldssand á morgun , veður er nokkuð hagstætt fyrir næstu daga eins og þetta lítur út núna í kvöld .